**Cameron Gaunce** (s. 19. maaliskuuta 1990) on kanadalainen jääkiekkoilija, joka edustaa NHL-seura Tampa Bay Lightningin organisaatiota. Hän on Colorado Avalanchen toisen kierroksen varaus vuodelta 2008. Gaunce on pelannut urallaan pääasiassa AHL-sarjassa Avalanchen, Dallas Starsin ja Florida Panthersin farmiseuroissa. Keväällä 2014 hän oli voittamassa Texas Starsissa AHL:n mestaruutta.

Ura
---

Gaunce kasvoi Markhamissa, Ontariossa, jossa pelasi OMHA-joukkue Markham Waxersissa yhdessä Steven Stamkosin, Michael Del Zotton ja Cody Hodgsonin kanssa ennen kuin tuli varatuksi 50. pelaajana Colorado Avalancheen vuonna 2008. Gaunce pelasi OHL-joukkue Mississauga St. Michael's Majorsissa kolmen kauden ajan ja teki 11. toukokuuta 2009 kolmivuotisen tulokassopimuksen Coloradon kanssa. Hän osallistui Coloradon harjoitusleirille ennen kuin palasi kaudeksi 2009–2010 viimeiseksi vuodekseen Mississaugaan.

Ensimmäisellä ammattilaiskaudellaan 2010–2011 Gauce pelasi Coloradon farmijoukkue Lake Erie Monstersissa. Pelattuaan 54 ottelua Lake Eriessä, hänet kutsuttiin 12. helmikuuta 2011 Coloradoon tekemään NHL-debyyttiään 5–3 -tappiossa Nashville Predatorsille. Hän onnistui maalinteossa kolmannessa ottelussaan ohittaessaan Pittsburgh Penguinsin Marc-Andre Fleuryn 3–2-tappioon päättyneessä ottelussa.

Kausi 2012–2013 alkoi Gauncen osalta Lake Eriessä, josta hänet tulokassopimuksensa viimeisenä vuotena kaupattiin Dallas Starsiin vastineeksi Tomas Vincourista. Hänet nostettiin ylös Dallasin kokoonpanoon 17. joulukuuta 2013. Gaunce pelasi kauden lopun kuitenkin Texas Starsissa ja oli voittamassa joukkueelle AHL:n mestaruutta, Calder Cupia.

Gaunce ei onnistunut saamaan paikkaa Dallasin kokoonpanossa syyskuun 2014 harjoitusleirillä ja hänet tiputettiin farmijoukkue Texas Starsiin. Hän pelasi kauden loppuun Texasissa ja teki 14 pistettä 73 ottelussa. Gaunce siirtyi kauden jälkeen Florida Panthersiin, jonka kanssa teki vuoden sopimuksen. Gaunce edusti koko kauden Panthersin farmijoukkuetta Portland Piratesissa, jossa hän teki 75 ottelussa AHL-uransa ennätyspisteet, 2+35. Panthersista Gaunce siirtyi vuoden sopimuksella Pittsburgh Penguinsiin.

Yksityiselämä
-------------

Gauncen nuorempi veli Brendan pelaa keskushyökkääjänä NHL-joukkue Vancouver Canucksin organisaatiossa. Canucks oli varannut hänet 26. pelaajana vuonna 2012.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Colorado Avalanche | NHL | 11 | 1 | 0 | 1 | 16 | – | – | – | – | – |
|  | Lake Erie Monsters | AHL | 61 | 2 | 20 | 22 | 84 | – | – | – | – | – |
| 2011–2012 | Lake Erie Monsters | AHL | 75 | 6 | 21 | 27 | 90 | – | – | – | – | – |
| 2012–2013 | Lake Erie Monsters | AHL | 61 | 1 | 10 | 11 | 98 | – | – | – | – | – |
|  | Texas Stars | AHL | 9 | 1 | 4 | 5 | 0 | 9 | 0 | 0 | 0 | 0 |
| 2013–2014 | Dallas Stars | NHL | 9 | 0 | 0 | 0 | 7 | – | – | – | – | – |
|  | Texas Stars | AHL | 65 | 3 | 15 | 18 | 73 | 18 | 0 | 4 | 4 | 12 | Calder Cup |
| 2014–2015 | Texas Stars | AHL | 73 | 4 | 10 | 14 | 113 | 3 | 0 | 0 | 0 | 0 |
| 2015–2016 | Portland Pirates | AHL | 75 | 2 | 35 | 37 | 60 | 5 | 0 | 0 | 0 | 4 |
| 6 kautta | yhteensä | AHL | 409 | 19 | 115 | 134 | 517 | 35 | 0 | 4 | 4 | 16 |
| 2 kautta | yhteensä | NHL | 20 | 1 | 0 | 1 | 23 | – | – | – | – | – |

Saavutukset
-----------

* Calder Cup -mestaruus 2014.

Lähteet
-------

* Cameron Gaunce The Internet Hockey Databasessa (englanniksi)
* Cameron Gaunce Eurohockey-sivustolla (englanniksi)
* Cameron Gaunce *Elite Prospects*. Everysport Media Group AB.  (englanniksi)

### Viitteet

1. ↑  Avalanche Signs Gaunce  5.11.2005. Colorado Avalanche. Viitattu 27.12.2014. (englanniksi)
2. ↑  Markham's Gaunce makes NHL debut with Colorado  14.2.2011. yorkregion.com. Viitattu 27.12.2014. (englanniksi)
3. ↑  Pens prevail in OT, deal Avalanche ninth loss in row  16.2.2011. yorkregion.com. Viitattu 27.12.2014. (englanniksi)
4. ↑  Dallas Stars Acquire Cameron Gaunce From Colorado In Exchange for Tomas Vincour  2.4.2013. Dallas Stars. Viitattu 27.12.2014. (englanniksi)
5. ↑  Dallas Stars place Vernon Fiddler on IR; Recall Cameron Gaunce from Texas Stars  17.12.2013. Dallas Stars. Viitattu 27.12.2014. (englanniksi)
6. 1 2  Florida Panthers Agree to Terms with D Cameron Gaunce and D Brent Regner  1.7.2015. Florida Panthers. Viitattu 1.5.2017. (englanniksi)
7. ↑  Penguins Sign Defenseman Cameron Gaunce  1.7.2016. Florida Panthers. Viitattu 1.5.2017. (englanniksi)
8. ↑  Brendan Gaunce eliteprospects. Viitattu 27.12.2014. (englanniksi)
9. ↑  2012 draft ranking finals  20.6.2012. International Scouting Services.  Arkistoitu 5.10.2012. Viitattu 27.12.2014. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cameron Gaunce